**தேரா காசி கான்** ( Dera Ghazi Khan ), **டி.ஜி. கான்** என சுருக்கமாக அழைக்கப்படும், இது பாக்கித்தானின் பஞ்சாபின் தென்மேற்குப் பகுதியில் உள்ள ஒரு நகரமாகும். இது பாக்கித்தானின் மக்கள் தொகை அதிகளாவிலுள்ள பட்டியலில் 19வது இடத்திலுள்ளது சிந்து ஆற்றின் மேற்கே அமைந்துள்ள இது தேரா காசி கான் மாவட்டம் மற்றும் தேரா காசி கான் பிரிவின் தலைமையகமுமாகும். பாக்கித்தானின் எட்டாவது அதிபர் பாரூக் இலெகாரி இப்பகுதியைச் சேர்ந்தவர்.

வரலாறு
------

15 ஆம் நூற்றாண்டின் இறுதியில், முல்தானின் இலங்கா சுல்தானகத்தைச் சேர்ந்த சா உசைனால் பலூச் பழங்குடியினர் இப்பகுதியில் குடியேற அழைக்கப்பட்டபோது தேரா காசி கான் நிறுவப்பட்டது. மேலும் தோடாய் தலைவரான காசி கான் மிரானியின் மகன் காசி கானின் பெயரிடப்பட்டது. தேரா காசி கான் பகுதி முகலாயப் பேரரசின் முல்தான் மாகாணத்தின் ஒரு பகுதியாக இருந்தது. 

பதினைந்து தலைமுறைகளாக மிரானிகள் இப்பகுதியை ஆண்டனர். 19 ஆம் நூற்றாண்டின் தொடக்கத்தில், காபுலின் கீழ் உள்ள தேரா காசி கானின் ஆட்சியாளராக ஜமான் கான் இருந்தார். பின்னர் அவர் ரஞ்சித் சிங்கின் தளபதி குசால் சிங் தலைமையில் முல்தானில் இருந்து சீக்கிய இராணுவத்தால் தாக்கப்பட்டார்.   இதனால் தேரா காசி கான் சீக்கிய ஆட்சியின் கீழ் வந்தது.

 குசால் சிங் சமாதர், சீக்கியப் பேரரசின் அதிகாரி
### சுதந்திரத்திற்குப் பின்

1947 இல் பாக்கித்தானின் சுதந்திரத்திற்கு வழிவகுத்த பாக்கித்தான் இயக்கத்தின் வெற்றிக்குப் பிறகு, சிறுபான்மை இந்துக்கள் மற்றும் சீக்கியர்கள் இந்தியாவிற்கு குடிபெயர்ந்தனர். இந்தியாவில் இருந்து பல முஸ்லிம் அகதிகள் தேரா காசி கான் மாவட்டத்தில் குடியேறினர். தேரா காசி கானில் இருந்து பல இந்துக்கள் மற்றும் சீக்கியர்கள் தில்லியில் குடியேறினர். மேலும், தேரா இசுமாயில் கானிலிருந்து குடியேறியவர்களுடன் சேர்ந்து தேராவால் நகரை நிறுவினர்.

புள்ளிவிவரங்கள்
---------------

பெரும்பாலான மக்கள் சுன்னி முஸ்லிம்களாக உள்ளன. பெரும்பான்மையான மக்கள் ஏழைகள் ஆனால் அவர்கள் தேசிய மற்றும் மாகாண அரசியலில் குறிப்பிடத்தக்க பங்கைக் கொண்டிருந்த பலூச் பழங்குடியினரின் பணக்கார நிலப்பிரபுக்கள் மற்றும் தலைவர்களால் ஆளப்பட்டனர்.

இந்த நகரம் தெற்காசியாவின் பழமையான மாவட்டங்களில் ஒன்றாகும். பஞ்சாபின் மற்ற நகரங்களைப் போல் தேரா காசி கான் வளர்ச்சி அடையவில்லை. 2004-2005 கணக்கெடுப்புகளின் அடிப்படையில், மாவட்டம் பாக்கித்தானின் இருபது ஏழ்மையான மாவட்டங்களில் ஒன்றாகக் கருதப்படுகிறது. நகரின் மக்கள் தொகையில் 51% பேர் வறுமைக் கோட்டுக்குக் கீழே வாழ்கின்றனர். 

* நியாஸ் அகமது அக்தர் (பாகிஸ்தான் கல்வியாளர்)
* ஃபரூக் லெகாரி (பாகிஸ்தான் முன்னாள் அதிபர்)
* மொஹ்சின் நக்வி (கவிஞர்)
* பிரபு சாவ்லா (பத்திரிகையாளர்)
* ஆசிப் சயீத் கோசா (பாகிஸ்தான் உச்ச நீதிமன்றத்தின் தலைமை நீதிபதி)
* நசீர் கோசா (பஞ்சாப் தலைமைச் செயலாளர்)
* லத்தீப் கோசா (முன்னாள் பஞ்சாப் கவர்னர்)
* அம்ஜத் ஃபரூக் கான் (எம்என்ஏ)
* சுல்பிகார் அலி கோசா (பஞ்சாப் மாநிலத்தின் முன்னாள் ஆளுநர்)
* சர்தார் தோஸ்த் முகமது கோசா (முன்னாள் பஞ்சாப் முதல்வர்)
* தௌக்கீர் நசீர் (நடிகர்)
* ஹபீஸ் அப்துல் கரீம் (MNA)
* சர்தார் அவாய்ஸ் அகமது லெகாரி (எம்பிஏ, முன்னாள் எம்என்ஏ)
* சர்தார் உஸ்மான் புஸ்தார் (பஞ்சாப் முதல்வர்)
* சர்தாஜ் குல் (எம்என்ஏ) காலநிலை மாற்றத்திற்கான மத்திய அமைச்சர்
* ஜமால் லெகாரி (முன்னாள் எம்பிஏ, பஞ்சாப் சட்டமன்றம்)

உசாத்துணை
---------

குறிப்புகள்
-----------

மேற்கோள்கள்
-----------

வெளி இணைப்புகள்
---------------

1. ↑  Dasti, Humaira Faiz (1998) (in en). *Multan, a Province of the Mughal Empire, 1525-1751*. Royal Book. பன்னாட்டுத் தரப்புத்தக எண்:978-969-407-226-5. .
2. ↑  Latif, Syed Muhammad (1891). *History Of The Panjab*. Calcutta Central Press Company Limited. பக். 419.. பார்த்த நாள்: 2009-11-29.
3. ↑  =The Panjab Chiefs |Published= 1890
4. ↑  "Colonies, posh and model in name only!". NCR Tribune. .